Dwelms van bykans R20 miljoen by OR TamboArgieffoto Dwelms met ŉ geraamde straatwaarde van bykans R20 miljoen is Vrydag by die OR Tambo Internasionale Lughawe opgespoor. “Die dwelms was in haarstukpakkies van Nigerië versteek,” het Marika Muller, woordvoerder van die Suid-Afrikaanse Inkomstediens (SAID), in ŉ verklaring gesê. “Daar was metamfetamien (tik) van 65 kg ter waarde van R19.5 miljoen in die pakkies versteek. Dit is die grootste klopjag van tik by OR Tambo.” Die dwelms is aan die polisie oorhandig.